Държавен вестник, бр. 32, 2021 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  32
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на Правила за дистанционно 
участие в заседанията на Четиридесет и 
петото Народно събрание на народни пред­
ставители, поставени под задължителна 
изолация или карантина поради COVID-19
Народното събрание на основание чл. 86, 
ал. 1 от Конституцията на Република Бъл­
гария и във връзка с чл. 63 от Закона за 
здравето
Р Е Ш И :
Приема Правила за дистанционно участие 
по електронен път в заседанията на Четири­
десет и петото Народно събрание на народни 
представители, поставени под задължителна 
изолация или карантина поради COVID-19, 
както следва:
1. Народни представители, поставени 
под задължителна изолация или карантина 
поради COVID-19, както и тези, които са 
близки контактни по смисъла на акт на 
орган по чл. 61 от Закона за здравето на 
потвърден случай на COVID-19, имат право 
да участват дистанционно по електронен път 
в първото и следващите пленарни заседания 
на Четиридесет и петото Народно събрание, 
включително и да положат клетвата по чл. 76, 
ал. 2 от Конституцията чрез дистанционно 
участие.
2. Дистанционното участие по електронен 
път се осъществява чрез интернет платформа 
за видеоконферентна връзка, която осигурява 
пряко и виртуално участие в заседанията.
3. Народните представители по т. 1 се 
регистрират за участие в първото пленарно 
заседание чрез визуализиране на специален 
екран в пленарната зала. Председателства­
щият заседанието ги обявява, с което те се 
смятат за присъстващи на заседанието и се 
добавят в стенографския протокол. 
4. След приключване на регистрацията 
по т. 3 дистанционно участващите народни 
представители полагат клетвата по чл. 76, 
ал. 2 от Конституцията.
5. След полагане на клетвата, при желание 
за гласуване, изказване, реплика, дуплика, 
обяснение на отрицателен вот, лично обясне­
ние или по процедурни въпроси дистанционно 
участващият народен представител заявява 
желанието си чрез заявка в платформата. 
Председателстващият дава и отнема думата 
на народния представител чрез платформата.
6. За неуредените въпроси, както и за 
участие в следващи пленарни заседания за 
народните представители по т. 1, се прилагат 
съответно разпоредбите на Решението на 
Народното събрание от 6 ноември 2020 г. за 
приемане на Правила за участие в пленарните 
заседания на Народното събрание на народни 
представители, поставени под задължителна 
изолация или карантина поради COVID-19 
с акт на орган по чл. 61, ал. 2 и 3 от Закона 
за здравето (ДВ, бр. 96 от 2020 г.).
Решението е прието от 45-то Народно съб-
рание на 15 април 2021 г. и е подпечатано с 
официалния печат на Народното събрание.
Председател на Народното събрание:
Ива Митева
2419
РЕШЕНИЕ
за приемане на процедурни правила за 
избиране на председател на Четиридесет и 
петото Народно събрание
Народното събрание на основание чл. 76, 
ал. 3 и чл. 86, ал. 1 от Конституцията на 
Република България
Р Е Ш И :
Приема процедурни правила за избиране 
на председател на Четиридесет и петото 
Народно събрание, както следва:
1. Кандидати за председател на Народно­
то събрание могат да бъдат предлагани от 
представените в Народното събрание партии 
и коалиции, регистрирани в Централната 
избирателна комисия за самостоятелно 
участие в изборите на 4 април 2021 г., и от 
народни представители.
2. Гласуването е явно чрез вдигане на 
ръка, освен ако Народното събрание реши 
друго, и по азбучен ред на предложените 
кандидатури.
3. Избран е кандидатът, получил повече от 
половината от гласовете на присъстващите 
народни представители. Ако при първото 
гласуване никой от кандидатите не получи 
необходимото мнозинство, се произвежда 
второ гласуване, в което участват двамата 
кандидати, получили най-много гласове. Из­
бран е кандидатът, получил повече гласове.
Решението е прието от 45-то Народно съб-
рание на 15 април 2021 г. и е подпечатано с 
официалния печат на Народното събрание.
Председател на Народното събрание:
Ива Митева
2420